open-index/open-wikipedia-markdown huggingface dataset:
Aso Oke

Aso Oke farik,(Yoruba:aṣọ òkè,if dem  korl am e dey saund like say na "ah-shaw-okey") na Yoruba pipul, of west Afrika klot wey dem yuz hand tek wiv.
Most of di time na men and wuman dem dey wiv dis fabrik and dem dey yuz am mek men dem gaun, wey dem dey korl *Agbada* and kap wey dem dey korl *fila* and dem ivun dey yuz am mek wuman dem rapa wey dem dey korl *Iro* and di head-tai wey dem dey korl *gele*.

E dey plenti for Kogi, Ondo, Oyo, Ogun, Ekiti, Lagos, and Osun stet dem for west of Naijá and Ajase for saut-west of Benin Republik.
As dem dey mek di klot for oldin days, naso dem stil dey doam tili today but dem don stat to dey yuz tekinologi tek ridus hau di klot thik and hevi.Dem don stat to dey yuz fabrik wey no thik tek mek Aso Oke and dis thin don mek am dey easi to yuz Aso Oke mek sinpu-sinpu klot wey pesin fit to wie komot as e bi sey di orijina Aso Oke no dey easi to mek som kain klot.
Pipul wey dey mek aso oke don dey add niu-niu dizain dem like flawa dizain and som oda thins wey dem fit yuz konputa do.E bi like sey na from  tradishonal stori dem get meni of dis dizain dem.
*Sanyan*
Tunde Onakoya

**Tunde Onakoya** (dey bon am 6 October 1994) na Naija pesin wey sabi play *chess game* an e sabi tish pipo abaut di game. Na Onakoya bi di fest pesin wey play *chess game* for Fifti-Eight hours with out restin.
Onakoya bi di fonda of *Chess in Slums Africa*. E dey always tok abaut wetin poor pikin-dem dey sofa as e don tok abaut dem in Legos Stet. Di aria of Legos Stet wey e don tok about di problem na Ikorodu, Makoko an Oshodi.
For dis aria, Onakoya go tish dem how to play *chess game* an how to rid an rait for two-wik.
## Tori of e life
Na for 6 October 1994 dem bon Tunde Onakoya. Na for Legos e tek do e smol pikin. Na for one barba shop wey de Ikorodu for Legos Stet e tek sabi how to play *chess game*. 
Onakoya mama poor sotey e no fit pay di sekondri  skul moni for e pikin to fit go skul. Bikos of dis, e mama gree mek im dey klin di skul kompand so dat  Onakoya go fit dey go di skul.
Leta in life, Onakoya kom bi di nomba 13 pesin wey sabi play *chess game* pass for in Naija.

## How e tek go skul
Onakoya get Diploma digri in Komputa Sayens from Yaba Kolej of Edukeshon. Wen e still dey di skul, Onakoya kari fest for di Nigeria  Politenik Game. Onakoya still kari fest for *Chess Game* kompetishon wey RCCG organise.
Oda *Chess Game* wey e don kari fest na: Nashonal Friend of Chess, an Chevron Chess Open.
Onakoya don tok inside CNN *Africa Voice* bifor. E de one of di memba wey dey supavais one organisashon wey di nem na *The Gift of Chess*. Dat organisation na free organisashon wey evri bodi fit join.

On 20 April 2024, *Guiness buk of rekod* give Onakoya awod as di onli pesin wey play chess for ova 60 hours without restin.
Abdullahi Sule

**Abdullahi Sule** (dem bon am on 26 December 1959) na Naija engineer, biznesman an politishan wey sarf as govnor of Nasarawa Stet sins 2019. Dem vote am as govnor insaid All Progressives Congress (APC). 

## Hau e tek stat life an edukashon
Dem bon Abdullahi Audi Sule on 26 December 1959, insaid Akwanga - West Developmeta Aria wey kon bi nau Nasarawa Stet. E stat im fest skul for Roman Catholic Mission (RMC) Primari Skul, Gudi Station in 1968. E kon leta go Zang Sekondri Skul in 1974 an leta Govmet Teknika College, Bukuru in 1977. Afta im sekondri edukashon, e kon go Pleateu Stet Polytechnic, in Barkin Ladi in 1980. E kon komot for Nigeria to go Indiana Stet Universiti, Terre Haute, Indiana, United States onda scholarship wia e tek get im Bachelor of Science in Mechanical Technology an masta digre in Industrial Teknologi. 

## Im wok
Wen e kom Nigeria bak in 1985, Sule sarf as youth corp memba wit Pleateu Untilities Board. E leta join Jos Steel Rolling Mill in 1985 as a produkshon engineer. Wen e kom United States in 1989, e wok for difren kompinis (Lancer Corporation, OEM component an Osyka Corporation an som oda ones) bifor e kom Nigeria in 2000. Wen e kom Nigeria e stat petro biznes wit Sadiq Petroleum Nigeria Limited wey dey Legos an na im bi di managin directo/CEO. Onda im taim as manager im kompini du biznes wit Africa Petroleum (AP) PLC an dem mek am CEO of Africa Petroleum (AP) PLC in 2001. On June 21, upon sey e wan go for du politis in 2018, Dangote Sugar Refinery PLC, mek am dia manager as Group Managing Director (GMD) of di kompini.

## Politis
E win di primari to bi Nasarawa Stet Govnor onda ALl Progressibe Congress in 1 October 2018. 

On March 10 2019, na im dem anous as govnor wey dem vote for as govnor of Nasarawa Stet insaid Di 2019 Nasarawa Stet gubernashonal eleshon in wey dem du on 29 May 2019. Afta im fest four (4) years as govnor, e stil enta bikos pipu vote for am as govnor in 2023. Na im stil bi govnor of Nasarawa Stet til nau.

## Wia dem gada tori

1. "INEC declares Abdullahi Sule winner Nasarawa guber poll". The Sun Nigeria, 11 March 2019. Retrieved 16 February 2024.

2. "APC 's Abdullahi Sule to battle PDP's Ombugadu in Nasarawa". News Agency of Nigeria (NAN). 1 October 2018. Retrieved 12 April 2023.
Zulu Adigwe

**Zulu Adigwe** (wey kpai on 23 April 2023) na Naija aktor an singa, dem sabi am bikos of di kai wey e dey akt lik pesin papa for Naija fims. Plenti pipu fest sabi Mr. B in di komedi Basi an Kompini, an Di niu one wey e dey insaid na 2019 *Living in Bondage: Breaking Free*. 

## Hau e tek stat life
Dem bon Adigw for Enugu wia e dey pas wen e smol, kon leta go Austria we e du im primari an sekondri skul. No bi onli aktin e sabi, e stodi German an French, wok as ticha an e Len Medicine smol bifor e kon Nigeria bak wen im papa kpai. E go Universiti of Ibadan wia e stodi Theatre Arts, e finish wit first klass Honors. 

## Im wok
Adigwe don lik to dey akt sins e dey seven years old. Di niu fim wey e du wey plenti pipu uze sabi am na *Basi an Company* wey dem dey holways sho for televishon, e akt as Mr. B, e stan for bifor bifor akto Albert Egbe wey komot bikos e an di produsa, Ken Sari Wiwa, get katakata. 

In 1991, Adigwe dey insaid aktors wey akt in *Checkmate*. 

## Som of im wok

## Fims

### Televishon

## Wia dem ci pruf
1. "Awards berth in Benin". Vanguard News. 2015-11-06. Retrieved 2021-05-23.

2. Nollywood actor Zulu Adigwe is  dead.  Daily Post News. April 24, 2024.
Emeka Ihedioha

**Chukwuemeka Ihedioha** (dem bon am 24 March 1965) na  Naija politishan wey don do govnor of Imo Stet from 2019 go rish 2020. Supreme Kot of *Nigeria* komot am as di govno of Imo Stet on 14 January 2020. Di kot kom tok sey na Hope Uzodima wey bi APC kandidet bi di orijinal winna of di 2019 eleshon. Ihedioha na bifor bifor deputi spika of  *House of Representativ  of Nigeria* from 2011 go rish 2015.
## How e tek start life
Dem bon Chukwuemeka Ihedioha  on 24 March  1965 for Mbutu in Aboh Mbaise lokal govamet aria for Imo Stet.
Ihedioha go *Town School* Mbatu wey de Aboh Mbaise but na for SDA pamari skul wey de Abule Oja in Yaba Legos Stet e tek finish e pamari edukeshon.  Ihedioha do e sekondri skul edukeshon at * St Ephraim* Sekondri Skul in Owerrinta for Abia Stet.
Afta Ihedioha finish sekondri skul, e enta Yunivasiti of Legos to go rid Fud Sayens an Tekinoloji. Ihedioha in 1988 kolet e B.Sc digri from Yunivasiti of Legos. Ihedioha go do one ezekutiv korse on finashial manejimet in Stanford Yunivasiti. E stil do one lidaship korse for *Harvard Kennedy School of Government* in Havard Yunivasiti.
## How e tek work for politis
In 1992, dem pik Ihedioha to bi di Press Ofisa to di Sineti Presidet of di Fediral Riploblik of Nigeria dorin di time of Shif Iyorchia Ayu.  Iyorchia Ayu bi di Sineti Presidet at dat time. One year leta, 
Ihedioha  bikom di shif press sekretiri to di Deputi  Sineti Presidet. Wen militiri pipo kom enta Naija politis in November 1993, Ihedioha liv di politis karia an go bak to e work as Shif Ezekutiv Ofisa of *First Page Communication*. Wen dem form di niu politika parti PDP (Pipo Demokratik Parti in 1998, na Ihedioha bi dia Daretor of Poblisiti.
For 1999, dem pik Ihedioha as Spesha Asistans to di Presidenshia Advaisa on *Utilities*. Na Ihedioha still work as Spesha Asistans on Mediha an poblisiti to di Sineti Presidet in November 1992. Di pesin wey still do Spesha Asistants on Poitika mata  to di vais presidet in September 2001 na Ihedioha.
E win di eleshon wey mek am di memba of *House* of Represetetiv  from Aboh Mbaise-Ngor Okpala  Fediral Konstitu-ensi of Imo Stet in 2003.
Ihedioha do deputi spika  of di *House * representetiv from 2011 go rish 2015 Wen Tambuwal bikom govnor of SokotosStet. Ihedioha kari post sey e wan yuz PDP parti tek kampain to bi di govnor of Imo Stet on 9 March 2019. INEC (Indipedet Nashonal Electoral Kommishon  tok sey na Ihedioha win di eleshon. Ihedioha win di pesin wey kari sekod wey bi Uche Nwosu ( Nwosu na son-in law for di govnor wey dey kontro tins in Imo Stet for dat time). Na *Action Alliance Party * Nwosu tel kampain im disaya to bi di govnor of Imo Stet. Di tota of pipo wey vote for Ihedioha dat time na: 273, 404.

*Supreme kot* komot Ihedioha as govnor of Imo Stet on 14 January 2020.
Oby Ezekwesili

**Obiageli "Oby" Ezekwesili** (wey dem bon for 28 April 1963) na Naija pesin wey sabi ekonomik mata wel wel, Ezekwesili lik mek tins dey kleer. E like mek life beta for plenti pipo an shi dey hep pipo wey no tu get. 

Na Ezekwesili bi bifor bifor vaiz- presidor of Wod Bank Afrika rijion. E dey insaid pipo wey stat *Transperacy Internashonal*. Ezekwesili dey inside pipu wey stat #BringBackOurGirls mata an e don sarf two times for Naija as Fediral Minista. Ezekwesili bi di Fonda of #Fixpolitics, di Skul of politis Policy an Governance (SPPG), an Human Capital Afrika. 

Ezekwesili bi memba of di board of Daretor of Wumen Politika Lida, an e na memba board of trustees Fundacao Dom Cabral, an di chairpesin of board Ehizua Hub. 

Ezekwesili na chartered akountant, poblik analyst, an sinior ekonomik advaisa fom Anambra Stet. 

## How e tek stat life an go skul

Dem bon Ezekwesili insaid Legos Stet to Benjamin Ujubuonu, an Cecilia Nwayiaka Ujubuonu. E papa wey bi Benjamin Ujubuonu kpai in 1988.

Ezekwesili get bachelor's digre fom  Universiti of Nigeria, Nsukka, masta digre in intanashonal lor an Diplomacy fom di Universiti of Legos, an Masta of Poblik  Administrashon digre fom Havard Kennedy Skul for Havard Universiti. Deloitte an Touche train am wey mek am bi Chartered akountant. 

Wen e wok for Government of Nigeria, Ezekwesili stil wok for Professor Jeffrey  Sachs wey dey Centa for Intanashonal Divelopmet for Havard as do Direkto of di Havard-Nigeria Ekonomik Strategi Projet.

## Im wok

Ezekwesili don sarf as federal Minista of Solid an Minerals an leta as Federal Minista of Edukashon. Shi don sarf as di Vice president of di Wod Bank Afrika region fom May 2007 rish May 2012, na Makhtar Diop, replas am for dia. 

Na sinior fello for Yale Jackson School of Global Affairs. 

## Im Pasonal life

Na Pastor Chinedu Ezekwesili of di Redeemed Christian Chorch of God (RCCG) Ezekwesili mari and dey get three pikin wey; Chinemelum, Chinweuba and Chidera.

In April 2021, Ezekwesili rait to polis pipu sey mek dem helep am tel Japhet Omojuwa, mek e no dey yuz im  for dia kompini,  *Alpha Reach Company Limited* as daretor.

## Awods

‌In 2006, dem giv Ezekwesili nashonal awod of Commander of di Order of di Fediral Repoblik of Nigeria (CFR).

.‌‌In May 2012, dem giv Ezekwesili honorary Doctor of Science (DSC) digre fom Universiti of Agriculture, Abeokuta insaid Nigeria. Shi dey insaid BBC's 100 Women in 2013 an 2014. 

.‌‌In December 2012, Ezekwesili nem dey insaid 100 most influential Afrikas.

‌.In March 2016, Ezekwesili win 2016 New Afrika Women Awods.

.‌‌In July 2016, dem giv am honorary graduate digre by University of Essex, United Kingdom. 

.‌‌In March 2019, Ezekwesili win Forbes Women Afrika Social Influencer Awod bikos hau shi tek di #BringBackOurGirls campaign.

‌.In 2019, dem giv am Awod of Richard Von Weizsäcker Fellowship at di Robert Bosch Academy in Berlin.

‌.Shi dey insaid pipu dey selet as Global Leadership Awords honoree.
Ebira People

**Ebira Pipo** na one tribe in North-Senta in Naija wey get dia kolshora langwej wey dem dey spik by demsef. Pesin fit see Ebira pipo in Kogi Stet an NasarawaStet.  Dia langwej bi like *Nupoid* one wey dem dey spik for Benue-Congo. Di langwej na part of Niger-Congo langwej famili.

Wen dem neva komot Kogi Stet from Kwara Stet, na from  Okene Ebira pipo chuz as dia main sentra an na from Okene dem tek dey kontro di Ebira langwej  an kolsho. Afta wey dem form Kogi Stet, Pesin go see di Ebira pipo in five difren lokal govament in Kogi stet: Adavi, Ajaokuta, Okehi, an Ogorimagongo.
You fit still see plenti of Ebira pipo for Abuja ( Abuja na di fedira kampita  of Naija), an Nasarawa Stet.
For Nasarawa Stet, Ebira pipo plenti in Toto LGA. Di Eganyi pipo plenti in Ajaokuta LGA. Di Etuno pipo plenti in Igarra town of Agorimagongo, Okehi, an Okene. Each town get dia admin senta. You go see Ebira Koto in Kogi an Koton Karfe LGA, Bassa LGA, Lokoja. Ebira Koto pipo still dey FCT , Akoko Edo LGA in Edo Stet
Pipo don kol dis Ebira pipo meni nem bifor. Some of di nem na: Igbira, Ebirra, Egbirra, Ibira, Ibirra, an Egbira.
Habeeb Okunola

**Iba Akosin  Habeeb Okunola** OFR, MON, FICA ( dem bon am on 2 August 1981) na Naija biznes pesin, wey dey lik put moni for biznes an e dey lik hep pipu, na im stil bi di cheif exekutiv offisa of TILT Grup, na one big kompini wey get big offis for Nigeria.

## Hau e tek go skul an stat life
E go Santa Marie Skul wey dey Legos Stet for im primari edukashon an kon du im sekondri edukashon for Community Grammar Skul, wey dey Surulere, Legos. Afta smol taim, e go Universiti of Legos wia e tek get Bachelor of Science (B.sc) digre in Philosophy insaid 2006. E go Havard Business School an London Business School for exekutiv Edukashon Programme. 

## Im wok
E travu go United Kingdom in 2007 afta e finish im fest digre. Wen e dey United States e wok wit Grovetex Consulting as Biznes Divelopmet Offisa. E kom Nigeria kon stat im fest kompini, Habtob Global Ventures in 2009.  E no stop to dey du wel for di wey e dey put moni for biznes sotey e stat TILT Construction,  wey bi pat of TILT Grup in 2012. 

Sins dat taim na im dem don sabi am as one of beta kompini wey dey di wod, TILT kompini don du biznes wit private an poblik organisashon to giv dem beta tins lik;.330 KVA Transmishon line, na dem du Kaduna Hauz of Assembly wel wel, na dem du beta art wok for Ilorin, Kwara Stet, an som oda ones. 

## Hau e tek hep pipu
Iba Habeeb Okunola don dey trai hep pipu wit I'm organisashon, wey mek am stat Habbeb Okunola Foundation, e stat am to dey folo govmet dey du soshial jostis.
## Nashonal honors
Insaid 2022, Habeeb Okunola kolet nashonal honor  - memba of di Order of di Niger by President Muhammadu Buhari ontop hau e tek dey du im servis.

Insaid 2023 dem giv am nashonal honor of Offisa of the Order of di Fediral Repoblic (OFR) bikos of di beta way e dey uze sarf do kontri. 

## Awods
Im na fest klass chief in Nigeria. Na im bi di Akosin of Yorubaland, an Aare Tayese of Iseyinland. Som oda awods na:

. Officer of the Order of the Federal Republic (OFR) by President of di Fediral Repoblic of Nigeria, His Excellency Muhammadu Buhari GCFR 

.Member of di Order of the Niger (MON) by President of di Fediral Repoblic of Nigeria, His Excellency Muhammadu Buhari GCFR 

.National Drug Law Enforcement Agency (NDLEA) Ambassador of War Against Drug Abuse.

.Forbes Best of Afrika Outstanding Entrepreneur Awod.

.Euro Knowledge Leadership Award at di Hauz of Lords, UK 

.Awod for Excellence and Biznes Innovashon at di 6th Annual Nigeria Entrepreneurs Awods

.Omoluabi awod for “Integrity in Conduct.

.ECOWAS Youth Council’s Distinguished African personality.

.Excellence in Biznes Leadership an kommunity Divelopmet.
Chido Obi

**Chidozie Obi-Martin** ( dem bon am 29 November 2007) wey pipo sabi wel wel as **Chido Obi** na one Denmark futbol playa wey dey pley for Arsenal klub. Arsenal futbol klub de play  *Premier League* in England. Na front im dey play for Arsenal.
## How e tek start life
Na for Glostrup wey de *Copenhagen* in Denmark dey bon Obi. Obi mama kom fom Denmark but e papa kom from Naija.
## How e tek pley futbol
Obi stat to dey pley futbol with one lokal klub wey di nem na Kjøbenhavns Boldklub. 
Kjøbenhavns Boldklub de Denmark. Obi kom komot from Denmark enta England wey e still bi smol pikin. E join Arsenal Akedemi wen e rish fourteen years. Wen e de di Akedemi, Obi show sey e sabi play futbol wel wel as e dey score goal wel wel . By di time wey Obi wan rish fifteen years, e don enta onda-18 side of di Akedemi. Di fest game wey Obi play for di onda-18 side, e score hat-trik (3 goals). Dat game na bitwin Arsenal onda-18 an *Southanpton* onda-18. Na 23 September 2023 dey pley di game an di final skore na 4:0. Na dat one mek tori nius pipu for Danish tok sey e dey like Victor Oshimen. 

In October 2023, Obi play e fest game for di onda-21 side wen e still bi fifteen years. Mikel Arteta wey bi di sinior tim manija kol Obi to kom dey train with dem for November 2023.
Nius-pepa kari wetin Obi do insaid di game wey hapun bitwin onda-16 side of Arsenal an onda-16 side Liverpool. Na on di 18 November 2023 di game hapun. Inside dat game, Obi score ten goal out of di 14 goal wey Arsenal tim skore dat day. Di final score na 14:3.
## How e tek pley for im kontri
Obi fit play for three difren kontri: Denmark, England, an Nigeria.
Obi play five game for Denmark onda-16 in 2022. E leta chenj kontri an play for England onda-16 side in February 2023.  Obi stil leta go bak to Denmark onda-16 side go play for dem in April 2023. Inside di three game wey Obi play for onda-16 side, e score two time.
Bikos Obi sabi score goal wel wel, di Denmark onda-17 side chuz am to bi part of dia tim wey play di *2024 UEFA European Under-17 Championship qualification*. Out of di three fest game wey e play for dem, Obi score two goals.
Mike Adenuga

**Cheif Michael  Adeniyi Agbolade Ishola Adenuga Jr** CSG GCON (dem bon am on 29 April 1953) na Naija billionaire biznesman, an na im bi di third pesin wey get moni pas for Afrika. Im kompini Globacom bi Naija sekond telecom kompini wey big pas an e get branch for Ghana an Benin. E get share for Equitorial Trust Bank an oil stil get for Conoil. 

Forbes chek im wealth an dey sey e rish $6.2 billion as of May 2021. 

## Hau e tek stat life

Im papa Oloye Michael Agbolade Adenuga Sr, na skul ticha an im mama, Omoba Juliana Oyindamola Adenuga (née Onashile, Okesopin, Ijebu Igbo), na bizneswuman fom royal Ijebu famili. Na Yoruba pesin. 

Adenuga du sekondri edukashon for Ibadan Grammar Skul, Ibadan, Oyo Stet, Nigeria an Comprehensive High Skul, Aiyetoro, for im Higher School Certificate (HSC), e wok as taxi driva to tek du im universiti edukashon. E finish fom Northwestern Oklahoma State University an Pace University, New York, wia e tek get digre in Biznes Adminstrashon. 

## Im wok
Adenuga mek im fest million in 1979, Wen e dey 26, e dey sel klot an drink. In 1990, e get license to dey drill an 1991, e stat oil biznes insaid Ondo Stet, wey mek am fest pesin wey go stat oil biznes for di plez

Dem giv am GSM license in 1999. Afta dem kolet am bak, e kolet sekond one Wen govmet being am out for pipu insaid 2003. 

Dem giv am *African Entrepreneur of The Year* at di ferst African Telecoms Awards (ATA) in August 2007.

Insaid May 2015, Adenuga trai buy Cote d'Ivoire mobile telecom kompini Comium for $600 million.

## Honors

In 2012, dem giv am Grand Commander of di Order of the Niger by di govment of Nigeria.

E get Yoruba tribe chieftaincy as di Otunba Apesin of di Ijebu Land.

In 2018, dem giv am Commander of the Legion of Honor by President Emmanuel Macron of France

Adenuga nem dey as one of the Top 100 most influential Afrikans by New African magazine in 2019.
Bet9ja

**Bet9ja** na one online  bettin kompini wey pesin fit bet wen sport dey go on. Bet9ja get dia headkwuta for Naija. Dis kompini de onda *KC Gaming Network Limited* an na meni pipo from difren kontri dey kontro di kompini. Legos Stet give am pamishon to dey do di gamblin bizines an di kompini fit stil opun shop for oda part of di kontri.
Out of all di websait wey pipo dey go pass for Naija, Bet9ja bi di nomba three. Na onli Google.com an Youtube.com pass am.

Alexa, wey bi pesin wey dey tok abaut how pipo dey chek wetin  dey hapun for intanet wan tok, e sey na Bet9ja bi di fest loka websait wey Naija pipo dey chek pass. Alexa tok dis one in April 2020. Na onli Bet9ja  out of all di websait wey de Naija mek di list of di most 500 websait wey pipo dey go pass  in April 2020.
Ayo Ojuroye an Kunle Soname bi di fonda of Bet9ja. Ayo Ojuroye bi di CEO an Kunle Soname bi di shiyaman. 
For 2022, Bet9ja bikom di sponso of *Nigeria Professional Football League* . Na Bet9ja  sponso di 2019 edishon of Big Broda Naija.
List of heads of state of Ghana

Dis na di list of di **heads of stet of Ghana**, fom di independence of Ghana for 1957 insaid rish present dey."Independence, Coups, an di Repoblik, 1957–present".

Fom 1957 rish 1960 di head of stet onda di konstitushon of 1957 Wen di Queen of Ghana, Elizabeth ii, wey bi di Queen of di United Kingdom an oda Commonwealth wey dey onda. Na one big pesin dey stan for am in Ghana by govnor general. Ghana bi repoblik onda di Commonwealth onda di konstitushon of 1960 an di dem reples govnor genral by exekutiv president.

## Monarch (1957–1960)
As dem tek reples am for throne na di sem as di dem tek replez di British throne

### Govnor-general

Di govnor-general bi di representative of di monarch in Ghana an uze most of di pawa of di monarch. Di govnor-general dey for partikular term, sarf onda di monarch. Since Ghana don get independence by di Ghana Independence Act 1957, dem no fest stat as a semi-autonomous Dominion an leta rish independence by di chief justicesarf as officer administering the government.

;Status

## Fest repoblik (1960 - 1966)
Onda di konstitushon of 1960, wey bi Di fest konstitushon of Ghana, di president go replez di monarch as exekutiv head of stet. Di president go uze 5 years term. Wen nobodi dey three memba for di kabinet go sarf togeda as president

;Political parties

;Symbols
 Constitutional referendum

## Militiri rol
Lieutenant-General Joseph Arthur Ankrah led a coup d'état wey komot President Nkrumah an govmet, hol politika parti an parliament sef no dey.

## Oda facshons
;Other factions

## Sekond repoblik
Oda facshons
.Militiri
. Independent
Other factions

;Status

## Sekond Repoblik
Oda facshons
. Militiri

. Independent

Status 

;Other factions

;Status

## Militiri rul (1972 - 1979)
General Ignatius Kutu Acheampong leed a coup d'état wey komot President Akufo-Addo, Prime Minister Abrefa Busia an im govmet, evri political parties,and Parliament too komot.

Lieutenant General Fred Akuffo leed a palace coup wey komot General Acheampong,]afta dat one Flight Lieutenant Jerry Rawlings leed a coup d'état wey komot di Supreme Military Council. 

Oda facshons

.Militiri

## Third Repoblik
Onda di konstitushononstitution of 1979 di president wey bi head of stet an govmet. Di president wey dem elect dairet an sarf a four-year term wey expired for di nex general shon eleshon; a president fit sarf a maximum of two term. Wen nobodi dey as president Di vice president fit Stan as president. 

Politika Partis

## Fourth Repoblik (1993 - Present)
Oda di korent Konstitushon di president na head of di stet an govmet. Di president dey enta by eleshon an sarf a four-year term wey go finish for di nex general elecshon; a president fit sarf a maximum of two terms. Wen pesin no dey as president, di vice-president sarf di time as the president for di years wey remain.

Political parties

;Symbols
 Died in office

## Hau e tek bi sins 1960

## Demographics
Chibueze Anugwom

**Chibueze Anugwom** na Naija  dokto well no fit see with im two eyes again. Anugwom gro up for Benin City, Edo Stet, Naija. E kom from Isiokpo but e dey live inside Owerri, wey de Imo Stet. Notin dey do Awen im dey smol but for 2007, e lost im eye.

## Wia We Si Pruf
Wofai Samuel

**Wofai Samuel** (dey bon am 18 September 1990) na Naija pesin wey de tok for redio, T.V, an Niuz-pepa.

## How e tek start life an go skul
Na for Calabar, wey de Kross Riva Stet dey tek bon Wofai Samuel. Samuel go Fediral Govamet Girls Kolej . E kom go Yunivasiti of Kalaba to go rid  Zooloji an Envaromenta Sayensi. Yunivasiti of Kalaba give Samuel e Bashelor of Sayensi Digri (B.Sc) in 2012 wen e finish di korse.
Samuel kom go kolet diploma in *Human Risosis Manijimet an Organaseshon  Divelopmet* from Yunivasiti of Legos, wey de Naija.
## How e tek work
Na Samuel bi di Aktin Daretor-Jenera of di Naija-Amerika Shamba of  Komans. E join di Shamba of Komans  as dia Daretor of Komunikeshon , Govamet Releshon an Advokesi. Dis one mins sey na Samuel dey tok wetin dey hapun inside di organaseshon to Poblik an e dey repriset dem for enitin wey go join dem with Govamet.
Bifor Samuel join Naija-Amerika Shamba of Komans, e don work as Daretor of Komunikeshon an Estanal Afihas to di UK-Liberia Shamba of Komans divishons (Affliates).

For 2020, na Samuel bi di Oga pata  of Oil & Gas  to Forin Investmet Network wey de UK. Wen e still dey work for dem, Samuel do meni metin wey kosain Petirol.  Di metin wey Samuel do mek 22 kontri, 21 petirol an enaji opuretin kompini an 150 sinior pipo wey get levul join am diskuss . Forbes Afrika tok abaut Samuel for one of dia pej wey get di tahitu *"Shaping the future of the continent*".
Samuel na one of di pipo wey dey rait an edit for *Africa Energy & Infrastructure* Magazine.
Commonwealth Yunivasiti of London join e nem for pipo wey kwulifa to get Honorari Dortoret Digri in  lidaship an manejimet. Di Yunivasiti na one online kolej wey dem rejista in Panama.
Richard Mofe Damijo

**Richard Eyimofe Evans Mofe Damijo** (wey dem bon for 6 July 1961) wey plenti pipu sabi as **RMD**, na Naija aktor wey don tey an e stil bi raita, produsa,  lorya an bifor bifor journalist. Mofe-Damijo  bi di bifor bifor Minista of Kolsho for Delta Stet in 2009. In 2005, Mofe-Damijo win Afrika Muvie Akademik Awod for Best Aktor insaid Leading Rol. E kolet Lifetime Akchivmet Awod in di 12th Afrika Muvie Akademi Awod in 2016.

## Hau e tek stat life
Dem bon Mofe Damijo insaid Aladja Kommuniti of Udu Kingdom, Delta Stet wey de South South rijion of Nigeria. E go Midwest kolej, Warri an Anglican Grammar Skul. Mofe-Damijo na memba of Drama klob. E go Yunivasiti of Benin to stodi Theatre Arts in 1997. Richard Mofe Damijo stil go skul bak to stodi *Law* in Yunivasiti of Legos an e finish in 2004. 

## Hau e tek wok
Afta e finish I'm Yunivasiti edukeshon wit Theatre Arts digre, Mofe Damijo du Ripples, wey dem dey sho for televishon. Mofe-Damijo bi polis ofisa insaid di fim but plenti pipu sabi am wel wen e du *Villian* Segun Kadiri insaid Checkmate. Bifor dat taim, e don wok wit Concord Newspaper as raita, an magazines Metro an Quality. Di fest fim wey e uze kolet Awod na Out of Bounds. Insaid 2005, Wen dem dey du Afrika Muvie Akademi Awod, Richard Mofe Damijo win  Awod as best aktor for Lidin Rol. On 5th January  2017, e host 2017 GLO- CAF Awods wit Naija journalist Mimi Fawaz. On 8th December 2021, e win Awod for Ghana, a Black Star honor insaid Rhymes on Da Runway in Gold coast, Ghana.

## Politika wok
Mofe-Damijo na speshial advisa of Kolsho an Tourism to do bifor bifor Govno of Delta Stet, Nigeria 2009. E finish im taim in 2015.

## Som of im wok

### TV shows

### TV shos

## Awods and nominashons
Josh2Funny

**Chibuike Josh Alfred** (dem bon am 18 December 1990) wey pipo sabi wel wel as **Josh2Funny** na Naija pesin wey bi komedian, aktor, an muzikshan.
## How e tek start life
Na for Anambra Stet dey tek bon Josh2Funny on 18 December 1990. Wen e still bi Eight years old, Josh2Funny folo e peret-dem kom Lagos. 
Pipo sabi Josh2Funny afta di vidio #Don'tLeaveme.
Pipo for di wold no Josh2Funny wel wel wen e enta America's Got Talent kompetishon.For di kompetishon, Josh2Funny paformas of #fastest reader.
Emmanuel Iwuanyanwu

**Emmanuel Chukwuemeka Iwuanyanwu** (Dem bon am on 4 September 1942 an e kpai on 25 July 2024)  na Naija politishan an biznesman. Some dey si am as one of Igbo pipo wey get moni pas for Naija. 

## How e tek stat life
Dem bon shif Emmanuel Iwuanyanwu on Friday September 4, 1942 to Pa Bernard Iwuanyanwu an Madam Hulder Iwuanyanwu of Umuohii Atta inside Ikeduru Lokal Govmet Aria of Imo Stet of Nigeria. Im granpapa, Iwuanyanwu, na kommanda wey kari lokal solja go fight. Dem bon am insaid famili wey no tu dey du shakara bikos dem get moni. Chief Iwuanyanwu na politishan, biznes man an pesin wey dey lik helep pipo wey no get plenti pipp sabi am as dat kind pesin tu. E go St Patrick's Skul, Nkpokwu (wey leta chenj to Rukpokwu), Port Harcourt, for im standard one rish four, fom 1948 rish 1952. For im standard five an six, dem transfa Emmanuel go Holy Trinity Chorch,  Umuapara (wey leta bi Rumuapara, nau e dey Obiakpo Lokal Govmet Aria ,Rivers Stet). Dis one na from 1953 rish 1954. From 1955 to 1959, Iwuanyanwu go *New Bethel College*, Onitsha, Anambra Stet. In 1960, Emmanuel Iwuanyanwu, wit some oda pipo wey sabi buk wel go *Federal School of Science* wey de Legos Stet wia e tek stodi *Pure an applied Mathematics*, Fisis an Kemistri. 

## Edukeshon

In 1963, e get hopotuniti to go stodi for Yunivasiti of Nigeria, Nsukka wia e tek len *Civil Engineering*. Bikos of di kain way e tek sabi buks, dem giv Iwuanyanwu German Academik Exchange Scholarship wey bi sey na dem go pay for food,tiket wey e go yuz enta plane go dia, wey Fediral Repoblik of Germany sponsor.

## Im pasonal life

Shif Iwuanyanwu wife na Eudora Nnenna Ozinyereaku. Di marej don pass ova 40 years an di marej produs five pikin-dem, three boi an five gel-pikin. E wife Eudora  kpai on August 28, 2011, wen e dey 63 years. Shif Emmanuel Iwuanyanwu mari anoda wife wey bi Frances Chinonyerem (bifor di marej e papa nem na Enwerem) on September 14, 2013.

## Wetin dem rait abaut am
Two volume of hau Emmanuel Iwuanyanwu laif wey Jeff Unaegbu, Sam Chukwu an Chinedu Nwafor rait abaut am in 2022. Dem giv am copi of di buk wen e dey du im 80th Birthday on September 4 2022.

### Nashonal honors
*:
** Commander of the Order of the Federal Republic **(CFR)**
** Officer of the Order of the Federal Republic **(OFR)**
** Member of the Order of the Federal Republic **(MFR)**

## Akademik Honors
Doctor of Laws, Shaw University, Raleigh, North Carolina;

Doctor of Science, University of Jos, 1989;

Doctor of Science, University of Calabar, 1990.
Ibrahim Babangida (futbola)

**Ibrahim Babangida** (dem bon am on 1 August  1976 - 9 May 2024) na Naija futbola wey dey pley rait wing. 

## Im klob wok

Dem bon Babangida for Kaduna. E pley for Katsina United, Stationery Stores F.C. an Bank of di North insaid im own kontri an Dutch klob FC  Volendam. 

## Hau e tek pley for kontri

Babangida pley for Nigeria nashonal onda 17 futbol team insaid 1993 FIFA U-17 Wod Championship in Japan an na dem bi wod champion. 

## Im pasonal life an hau e tek kpai

Babangida na broda to Tijani Babangida wey don pley for Ajax as winga. Na still broda to bifor bifor Olympiacos playa Haruna Babangida. 

On 9 May 2024, Babaginda kpai afta e get accident for Zaria. Na 47 years old e bi. Oda pipu wey dey insaid di accident, Tijani , no kpai. 

## Wia dem gada di tori
1. Babangida. at World football.net

2. "Olympic gold medalist Babaginda, wife hospitalised after road crash, brother dies". Punch Newspaper. 9 May 2024. Retrieved 10 May 2024.
Ric Hassani

**Ikechukwu Eric Ahiauzu** wey dem sabi as **Ric Hassani** (Dem bon am on 6 January 1989) na Naija singa, song raita an musikshan.

## Skul
Hassani go Covenant University wey dey Nigeria. E go Universiti of Surrey, wia e tek get masta digre in energi ekonomiks. 

## Im musik wok
Hassani rilis im fest musik album *The Gentleman* in 2006. E get di kain way e dey holways dress wey e kol am gentle man dress. Insaid April 2023, e rilis two song di sem day, *Amina an *The One*. 

Awods 
Hassani nem dey insaid pipu wey sing beta song an fit awod for 2016 All Afrika Muzik Awods: Best Artiste in Afrika R&B an soul, Video of di year, an Most promising Artiste. E still get two norminashon for di Headies 2016, an Best Alternative Song for "Gentleman". 

In December 2018, di Falz an Olamide song wey dem sing wit am "Believe" win Best kolaborashon at di Galaxy Muzik Awods.
==Som of im wok==
===Studio albums===
**The African Gentleman* (2016)
**The Prince I Became* (2021) 
**The Prince I Became'' (2020)
Sule Lamido

**Sule Lamido** (dem bon am on 30 August 1948) na Naija politishan wey sarf as govnor of Jigawa Stet fom 2007 rish 2015. Na im bi di bifor bifor foreign Affairs Minister of Nigeria fom 1999 rish 2003. Na People's Democratic Party (PDP) memba e bi.

Insaid 2015 e dey on trial bikos of di kain way e tek du moni enihau by EFCC.

## Hau e tek stat wok
Dem bon Lamido on 30 August 1948 insaid Bamania, Birnin Kudu Lokal Govmet Aria of Jigawa Stet Nigeria. 

Lamido enta politis as memba of People's Redemption Party (PRP) insaid Nigerian Sekond Repoblik. Wia plenti pipu no lik di wey e tek du for June 12, 1993 genera eleshon, wen Moshod Abiola,  wan enta ofis. 

Wen pesin wey bi president onda militiri dey rul, General Sabi Abacha tok dey e wan go democracy bak, Lamido dey insaid pipu wey stat Social Progressive Party. An na im stil bi di Nashonal Secretary of di niu party. Dem put am for prison insaid 1998 bikos e dey tok bad tins abaut Abacha plan of ofis. Afta Abacha kpai in June 1998, General Abdulsalami Abubakar anous niu way wey dem go dey du tins, wey kon mek niu party dey for 1999 eleshon. Lamido kon bi memba of People's Democratic Party (PDP). E trai enta as govnor of Jigawa Stet in 1999 eleshon wen Nigerian Fourth Repoblik dey stat, e no enta bikos Ibrahim Saminu Turaki of All People's Party (APP) win am.

## Foreign Minista
Na President Olusegun Obasanjo mek Lamido Foreign Minista in June 1999, wey mek katakata hapun wit Abubakar Remi wey dey tink sey na im dem go giv.
Karim David Adeyemi

**Karim David Adeyemi** (dey bon am 18 January 2002) na German futbola wey dey play for one German klub Borussia Dortmund an German nashonal tim.  Na front Adeyemi dey play.

## How e tek play futbol
*** Red Bull Salzburg**
Adeyemi play futbol wey e still dey young for TSV Forstenried. Wen Adeyemi don rish Eight, e join Bayern Munich. Bayern Munich na one klub wey dey play Bundesliga in Germany. Di yie wen e join di klub na 2010. Bikos  of one mata wey kosain e kontrat, Adeyemi nid to komot from Bayern Munich to SpVgg Unterhaching in 2012. Afta wey Adeyemi don dey shine for difren levu of di youth dipamet, e play e fest game for SpVgg Unterhaching Onda-19 tim in Ma
rch 2018. Wen 2018-2019 futbol sisin wan start, Adeyemi sahin three-year kontrat for  Austrian klub FC Red Bull Salzburg. Di klub kom kari am go dia smol oda klub FC Liefering for dat sisin. Adeyemi play e fest 2. Liga game on 1 September 2018 for di game wey FC Liefering play with Austria Lustenau. E tim FC Liefering lost di game 1:0. Adeyemi play start an finish di game dat day. For 1 December 2020, Adeyemi score e fest Shampion Ligi goal. Na inside di game wey e klub play with Locomotiv  Moscow dorin di 2020-2021 Shampion Ligi sisin.  Di game finish 3:1.
***Borussia Dortmund**
Adeyemi join Borussia di Bundesliga klub Borussia Dortmund on di 10 May 2022. E sahin sey e go play for di klub till 2027.
On 5 October 2022. Adeyemi score e fest Shampion Ligi goal for Borussia Dortmund wen dem play Sevilla. Borussia Dortmund win dis haway game 4:1.

Wen Borussia Dortmund play  di Round-16 Shampion Ligi game with Chelsea on 15 February 2023, Adeyemi score di onli goal wey hapun inside di game. Wen Borussia Dortmund play Bayern Munich on 30 March 2024, Adeyemi score di opunin goal for di two goal wey e klub tek win dat game dat day.

## Di way e dey run
For February 2023, na Adeyemi bi di playa wey sabi run pass for di hole Bundesliga. E speed na 36.65 km/h (22.7 mph).

## How e tek start life
Na for Munich wey de Germany dem bon Karim Adeyemi. E papa kom from Nigeria but e mama na from Romania.

## How e tek play for kontri
Adeyemi don play for German Onda-16, Onda-17,  Onda-21 futbol tim.
Adeyemi play e fest sinior tim game for Germany for FIFA Wold Kup  kwulifayin  game against Armenia on 5 September 2021. Germany win Armenia 6:0. Adeyemi enta di game wen di game don almost finish an e still score di final goal of di game. 

In November 2022, Adeyemi nem enta di list of playa wey German chuz to go 2022 FIFA Wold Kup in Qatar. Adeyemi no play eni futbol game for di tornamet bikos Germany komot from group Steji.
Genoveva Umeh

**Genoveva Kenechukwu Umeh** (bon 8 May 1995) wey plenti pipu sabi as **Genoveva Umeh** na British–Nigerian Aktres. Na shi win Best Sopotin Aktres for AMVCA insaid May 2024 bikos of di kain way shi akt insaid Prime Video Orijina wey bi "Breath of Life". Im nem dey insaid pipu wey fit win Best Aktres in drama insaid Afrika Magik Viewers Choice Awods 2022 bikos of di wey shi tek akt for 'A Tune Away'. Pipu stil like am bikos of hau shi tek du fest Netflix orijina series 'Blood Sisters' an yung adult series 'Far From Home'. One of di fim wey shi akt na 'One Lagos Night', 2019. Shi akt as Shidara for Episode 4 of Showmax's Orijina Drama series 'Crime and Justice Lagos' 2022. Insaid 2024, shi win Best Sopoting aktres for di 2024 AMVCA for di rol shi akt in Breath of Life (2023 fim).

## Im pasonal life
Genoveva Umeh gro for Naija an United Stet. Dem bon am for Enugu, Enugu Stet, Nigeria on 8 May 1995 to computa engineer, Gaius Umeh an Nurse Ifeoma Umeh. Shi liv insaid Enugu ontil shi rish 12 years old an shi kolet primari edukashon certificate fom Command Children's School, Enugu. 

Genoveva du im fest year of sekondri edukashon for Command Day Sekondri Skul, Enugu. E leta komot for di skul go United Kingdom in 2006. Shi kon finish im sekondri an A Level edukashon at St Marys C of E High Skul in London, United Kingdom.  

Genoveva don lik to dey akt sins e dey smol for sekondri skul an kon stil go for am as part taim  drama skul, Identity School of Acting,  UK in 2012. Shi du som smol pley for Hammersmith Theatre  wey dey London for summer holide. Shi kon go get digre in LLB law fom di University of Surrey, England, an e finish wit honors. 

## Hau shi tek wok

Genoveva muv go Lagos, Nigeria in 2018 to tek du im aktin wok. Shi rait an parfom wuman stej pley, HOME, wey dem pafom for Fringe Festival insaid Legos, Nigeria an afta one year for Bloemfontein, South Africa. Shi pafom as Lami insaid Rue14 studio stej pley, 'High' wey dem du to hep yung pipu sabi hau to dey uze drug in December 2018 an 2019. 

Genoveva fest lead rol na insaid *A Tune Away* 2020 fim, wey mek im nem dey insaid pipu wey fit win Best Aktres for di 2022 Afrika Majik Viewers Choice. 

## Som of im wok
### Film/Television

### Theatre

## Awards and nominations
Kunle Afolayan

**Kunle Afolayan** (dem bon am on 30 September 1975) na Naija aktor, produsa an dairekto. Plenti pipu sabi am ontop hau e tek dey wok for Nollywood muvis wit big moni. E stat to dey akt fim in 1999 for *Saworoide*  fim, e kon stat to dey dairet in 2006, fim e fest du as dairekto na Irapada, na Naija fim wey don kolet plenti awod like; Afrika Muvie Akademik Awod for Bes fim in an Afrika langwej. 

## Hau e tek stat life
Afolayan na Yoruba pesin fom Kwars stet. Na Ade Love, wey dey akt bifor bifor pikin. E dey wok for bank bifor an dey du aktin smol smol, e kon leta go New York Film Academy bikos e wan to dey akt full taim. E don du plenti fim lik: The figurine: *Araromire* wey dem du wit Yoruba an English langwej an Phone Swap wey Wale Ojo, Joke Silva, Nse Ikpe Etim an Chika Okpala akt insaid am. E don du plenti fim lik: The figurine: *Araromire* wey dem du wit Yoruba an English langwej an Phone Swap wey Wale Ojo, Joke Silva, Nse Ikpe Etim an Chika Okpala akt insaid am. 
## Im pasonal life
Afolayan mari Tolu insaid 2007, an dey get four pikin. Dia marriage finish insaid year 2019. 

## Som of im wok

## Awods an Norminashon
Anthar Laniyan

**Anthar Laniyan** na Naija aktor, fim produsa an direkto. 

## Hau e tek stat life
Dem bon Laniyan for Osogbo wey bi kapita of Osun Stet Southwest Nigeria. E go Baptist Sekondri Skul wia e tek get im West Afrika Certifikate Examination (WEAC) in Legos Stet. E kon leta stil go Universiti of Ibadan wia e tek get im Bachelor of Arts Digre  in theatre arts. 

## Im wok
Laniyan stat to dey akt in 1981 an di fest fim wey dey popula wey e du na *Everybody wants to know* an e du major genera insaid di fim. E don dey insaid  plenti Naija fims lik; Sango, fim wey Wale Ogunyemi script an na Obafemi Lasode produs am. Na im fest dairet fest Super Story, wey don kolet plenti awod wey dem dey sho evri week for televishon an na Wale Adenuga produs am insaid year 2000. Na im dairet *Oh Father Oh Daughter* an *This Life* fom Wale Adenuga Produkshon. 

## Som of di wok wey e du
.Sango
.Super story (episode 1)
.Kakanfo (2020)
.Lucifer (2019)

## Wia dem ci pruf
1.  "I was named after an animal - Antar Laniyan" - Vanguard News. Vanguard News. Retrieved 19 February 2023
Onome Ebi

**Onome Ebi** na Naija ogbonge futbol playa wey dey pley as centra bak for Naija klub Abia Angels an do Naija Wumen's Nashonal team. Insaid 2023 na Shi bi di fest Afrika playa, man abi wuman,  wey go pley 6 FIFA Wod Kop Tournament. 

## Im klub wok
Shi pley for Bayelasa Queen FC insaid di Naija Wumen's Championship bifor shi muv go Pitea IF an  Djugardens IF wey dey Sweden's Damallsvenskan.

Shi pley for Turkish saide Düvenciler Lisesispor an Ataşehir Belediyespor for dia First League. Shi fest sho for Champions League d in August 2012 wen shi dey  pley for Ataşehir Belediyespor. 

Ebi go Swedish Damallsvenskan in 2013 to pley for Sunnanå SK bifor shi go  Belarus to go pley for FC Minsk insaid di Belarusian Premier League. Wen shi  dey dia, shi bi memba of di team wey win di Belarusian Premier League, di Belarusian Wumen's Cup and the Belarusian Wumen's Super Cup twice.

Shi dey pley for Chinese sekond divishon said Henan Jianye, wey shi saign for insaid 2018.

## Kontri wok
Ebi na memba of Naija nashonal team. On 6 July 2019, na shi bi di fest Afrika playa wey go pley five FIFA Wod Kop Tournament, shi pley insaid 2003, 2007, 2011 an 2015, 2019 of di FIFA Wumen's Wod Kop an di 2008 Beijing Olympics.

## Kontri goals

## Honors
; Ataşehir Belediyespor
* Turkish Women's First Football League: 2011–12, 2012–13

; FC Minsk
* Belarusian Premier League: 2014
* Belarusian Women's Cup: 2014
* Belarusian Women's Super Cup: 2014, 2015
; Nigeria
* African Women's Championship: 2010, 2014, 2016, 2018
**Individual**
* NFF-Aiteo Female Player Of The Year: 2018
* IFFHS CAF Women's Team of the Decade 2011–2020
* IFFHS All-time Africa Women's Dream Team: 2021
Protologism

**Protologism** na eni niu word or phrase wey pesin rait, but na onli dat pesin or fiu pipul fit don yuz am. For 2003, na wan ogbonge Russian-Amerikan raita Mikhail Epstein fest yuz di word "protologism".

For April 2024, Isaiah Ogedegbe bin mek for di Naija Pijin a protologism wey dem dey kol 'mugubriosity' wen e bin rait sey: "For wetin dem fit describe as a show of 'mugubriosity' (my Pijin Inglish word for fulishnes), Naija pipul luv to dey selibrate di dead wai dem dey luk di living ayanyan". 
## Wie dem gada di tori
Bitrus Gani-Ikilama

**Bitrus Gani-Ikilama ** (25 Februari 1944 - 20 Februari 2011) na Naija professor of Physiotherapy. E bikom blind wen e stil bi pikin. Di time wey e grow rish di top of im career, dat time na im kom bi di Head of di Dipatment of Physiotherapy, Ahmadu Bello University Teaching Hospital, Zaria, Nigeria.

## Wie yu see am
Ayinde Barrister

**Sikiru Olalade  Ayinde Balogun** MFR (dem bon am on 9 February 1948 - 16 December 2010) wey plenti pipu sabi as **Ayinde Barrister** na Naija bon Yoruba singa-songraita, songprodusa an Muzik parforma. E dey insaid singa wey stat Fuji an Wéré muzik. Afta dem fest sabi am for im wok in 1965, Ayinde Barrister don rilis ova 70 studio album.

## Hau e tek stat life
Ayinde Barrister wey dem bon on 9 February 1948, to di famili of Salawu Balogun wey dey sel tins for Ibadan, an im papa dey sel meat.

## Edukashon
E stat edukashon for Muslim Mission Skul an di Model Skul, Mushin, Legos.  E stodi type raiting at Yaba Polytechnic.

## Im wok
Ayinde Barrister stat to dey sing wen e dey smol as *ajiwere* singa for Ramadan taim. 

E wok as typist, wey dem sabi nau as Secretary, for Nigerian Breweries an leta go Nigeria Army as clerk for Nigerian Civil War taim. E sarf as 10th Brigade of di 2nd Division of Nigerian Army onda Col Adeniran an faight in Akwa, Abagana an Onitsha. Wen e kom bak fom di war, dem kon post am go Army Signals Headquarters, Apapa an leta go Army Resettlement Centre, Oshodi. E komot for army to fes muzik.
Osaigbovo Iyoha

**Osaigbovo Iyoha** na Naija engineer and politishan wey don serve as di Chief of Staff to di Governor of Edo State, Godwin Obaseki, since June 2021. E dey roll with di Peoples Democratic Party (PDP) and e be member of di Edo State House of Assembly for Oredo East Constituency from 2015 go reach 2019.

## Life an educashun
Dem born Iyoha for 6 July 1973. E get bachelor degree for Mechanical Engineering from Ambrose Alli University and master degree for Industrial Engineering from di University of Benin (UNIBEN). E dey chook eye for PhD for Industrial Engineering for UNIBEN.

## Politiks waka
Iyoha bin serve as Chief Whip during im time for di Edo State House of Assembly. E start to work as Chief of Staff for 2021.

As Chief of Staff, Iyoha dey partake for di administrative operations of di state goment and e don talk put for electoral mata-dem.

## Wia yu see am
Zainab Johnson

**Zainab Johnson** na America komedian an aktres. Dem sabi am wel for NBC's Last  Comic Standing. Johnson get series wey e dey holways sho on Amazon Upload. 

## Im pasonal life
Dem bon Johnson an e gro insaid Harlem, New York. Shi bi one pikin fom thirteen chudren wey dia mama an papa bon. Shi kom fom Muslim famili. Shi get bachelor's digre in mathematics bikos e get am for mind  bifor sey e wan du ticha. 

Johnson leta go Los Angeles wia e tek bi aktres. Shi wok as produshon assistant for komedi shos na fom dia shi stat to dey lik komedi. Plenti sabi am wel insaid season 8 of *Last Comic Standing*. Shi rish Semi final for di kompetishon. 

## Hau shi tek wok
In 2016, Johnson sho on di HBO speshia *All Def Comedy*. Insaid 2017, dem anous sey Johnson dey wok wit Wanda  Sykes' produshon kompini for ABC. Dat year, shi dey insaid di web series *Avant- Guardian*. 

Johnson dey insaid pipu wey host Di Netflix series 100 Humans. Shi stil get rol insaid di 2020 Amazon series, *Upload*. 

Johnson komedi speshial wey e kol Hijabs off wey dem rilis for Amazon Orijina Program on October 20, 2023. 

## Wia dem gada tori
1. Zainab Johnson on women in comedy as her upcoming TV show. 18 August 2017, Thats Magazine.